पाएं अपने शहर की ताज़ा ख़बरें और फ्री ई-पेपरडाउनलोड करें
सरकार के गृह विभाग के आदेश पर जिले में कोरोना के बढ़ते प्रसार पर काबू पाने के मद्देनजर आज यानी बुधवार से आगामी 15 मई तक कैमूर को लॉक डाउन कर दिया गया है। हालांकि लॉक डाउन के दौरान आमजनों को फल, सब्जी, मांस-मछली व दूध सुबह 7:00 से 11:00 बजे तक ही खरीदने की छूट होगी। दरअसल कोविड-19 के बढ़ते संक्रमण को देखते हुए सरकार द्वारा जारी गाइडलाइन का अक्षरशः अनुपालन हेतु जिलावासियों एवं व्यवसायियों से डीएम नवदीप शुक्ला ने अपील की है कि वे दो गज दूरी मास्क जरूरी का अनिवार्य तौर पर पालन करें।
असल में आपदा प्रबंधन समूह की बैठक में 5 मई दिन बुधवार से 15 मई तक निम्न प्रतिबंध लगाने हेतु निर्णय लिया गया है। इस दौरान राज्य सरकार के सभी कार्यालय बंद रहेंगे। अपवाद स्वरूप आवश्यक सेवाओं में जिला प्रशासन, पुलिस, सिविल डिफेंस, विद्युत आपूर्ति, जलापूर्ति, स्वच्छता, फायर ब्रिगेड, स्वास्थ, पशु स्वास्थ्य, आपदा प्रबंधन, कोषागार एवं उनसे संबंधित वित्त विभाग के कार्यालय, दूरसंचार,डाक विभाग से संबंधित कार्यालय यथावत कार्य करेंगे।
जरूरी छोड़ अन्य दुकानें, वाणिज्यिक एवं अन्य निजी प्रतिष्ठान बंद रहेंगे
आवश्यक खाद्य सामग्री तथा फल एवं सब्जी /मांस/ मछली /दूध /पीडीएस की दुकानें प्रातः 7:00 बजे से 11:00 बजे पूर्वाहन तक खुलेंगे।उधर, अस्पताल एवं अन्य संबंधित स्वास्थ्य प्रतिष्ठान( पशु स्वास्थ्य सहित), उनके निर्माण एवं वितरण इकाइयां - सरकारी एवं निजी, दवा दुकानें, मेडिकल लैब, नर्सिंग होम, एंबुलेंस सेवाओं से संबंधित प्रतिष्ठान के अलावे पेट्रोल,एलपीजी पेट्रोलियम सेवाएं यथावत कार्य करेंगे।
अनावश्यक आवागमन ( पैदल सहित) पूर्णतः प्रतिबंधित होगा |सभी प्रकार के वाहनों का परिचालन बंद रहेगा। पब्लिक ट्रांसपोर्ट में निर्धारित बैठने की क्षमता के 50% के उपयोग की अनुमति रहेगी। केवल रेल वायुयान अथवा अन्य लंबी दूरी यात्रा करने वाले तथा अनुमान्य सेवाओं से संबंधित व्यक्तियों को ही सार्वजनिक परिवहन के उपयोग की अनुमति होगी।सभी स्कूल /कॉलेज /कोचिंग संस्थान /ट्रेनिंग एवं अन्य शैक्षणिक संस्थान बंद रहेंगे। इस अवधि में राज्य सरकार के विद्यालय एवं विश्वविद्यालय द्वारा किसी भी तरह की परीक्षाएं भी नहीं ली जाएंगी।
विवाह की पूर्व सूचना स्थानीय थाने को कम से कम 3 दिन पूर्व देनी होगी
सभी सिनेमा हॉल, शॉपिंग मॉल,क्लब, स्विमिंग पुल, स्टेडियम, जिम, पार्क एवं उद्यान पूरी तरह बंद रहेंगे। सार्वजनिक स्थलों पर किसी भी प्रकार के आयोजन सरकारी एवं निजी पर रोक रहेगी।विवाह समारोह अधिकतम 50 व्यक्तियों की उपस्थिति के साथ आयोजित होंगे, किंतु इनमें डीजे एवं बारात जुलूस की इजाजत नहीं होगी।
रेस्टोरेंट्स से केवल होम डिलीवरी
इसका संचालन केवल होम डिलीवरी के लिए प्रातः 9:00 से रात्रि 9:00 बजे तक अनुमान्य होगा। वहीं सभी धार्मिक स्थल सभी प्रकार के सामाजिक/ राजनीतिक /मनोरंजन /खेलकूद/ शैक्षणिक/ सांस्कृतिक एवं धार्मिक आयोजन/ समारोह प्रतिबंधित होंगे।
जरूरी कार्य के लिए ई- पास
आवश्यक सेवाओं को छोड़कर किसी महत्वपूर्ण कार्य हेतु सक्षम प्राधिकार के द्वारा ई -पास निर्गत किया जाएगा। जिसके लिए सर्विस ऑनलाइन डॉट बिहार डॉट जीओवी डॉट इन पर जाकर आवेदन किया जा सकता है। इसके अलावा डीएम ने वीडियो कांफ्रेंसिंग के माध्यम से दोनों अनुमंडल पदाधिकारी, पुलिस पदाधिकारी,सभी बीडीओ सभी सीओ सभी पीएचसी प्रभारी और थानाध्यक्षों को गाइडलाइन का अनुपालन सुनिश्चित कराने हेतु निर्देशित किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva mag_Deva hin_Deva zho_Hant eng_Latn